  Виталий Пронин Магазинъёслэн лыдзы будэ городъёсын но бадӟым гуртъёсын усьтӥськись лавкаос чотынЛарёкъёслэн кулэлыксы быризТуэ 1-тӥ январьысен улонэ пыӵаны кутскиз сур вузанэз сюбегатонлы сӥзем федерал закон. Соя та кудӟытӥсь юонэз вузаны лэземын ӧвӧл ларёкъёсын. Кызьы быдэсъяське та закон, ивортӥз вуз каронъя но калыклы юрттэт сётонъя министр Пётр Пономарёв.Та законэз быдэсъян соку ик шӧдӥськиз вуз карон инты возисьёслэн лыдзы вылын - соос кӧнялы ке кулэсмизы. Табышсылэсь бадӟым люкетсэ угось поттылӥзы сур вузан вылын. Но федерал куронъёсты быдэсъянлэсь палэнскись ужбергатӥсьёс лачак на. Соос сурез лушкем вузало.Сыӵеосты китӥзы кырмыны сокем ик капчи ӧвӧл. Соин ик та ласянь ӟеч амал луысал тыриськонлэсь быдӟалазэ будэтон. Кызьы иворто Вуз каронъя но калыклы юрттэт сётонъя министерствоысь специалистъёс, сурез ларёкъёсын лушкем вузам, озьы ик та кудӟытӥсь юонэз калыко интыосын ӟамыръям понна тыриськон ог 4 поллы йылоз.- Ларёкъёслэсь воксё куштӥськоно, - мылкыдзэ вера министр Пётр Пономарёв. - Соослэн кулэлыксы чик ӧвӧл, угось магазинъёсмы асьмелэн тырмыт. Шаерамы одӥг сюрс улӥсьлы 760 квадрат метр пала вуз карон инты усе. Кудӟытӥсь юонъёсты вузанэз кулэстонлэн пайдаез шӧдӥськиз ни: Удмуртстат ивортэмъя, кудњытћсь юонъёсын эшъяськон калыкмы пӧлын кулэсмыны ӧдъяз.* * *Министр Пётр Пономарёв ватсаз на: вуз карон интыосты кулэстыса но, номыр кышкытэз ӧй луысал. Соос пӧлысь уноез бадӟым сюресъёслэсь 30 метрлы гинэ палэнэ интыяськемын, нырысетӥ этажъёсысь квартираосын усьтэмын. Та ужпумлы сӥземын вал Ижысь муниципал кылдытэтъёслэн йыръёсынызы кенешон. Матысь дыре бадӟымгес саклык висъяськоз магазинъёслэн кытын усьтӥськемзылы.- Со сяна, чаклано аптекаосты но: отысь капчиен басьтыны луэ спиртэн лэсьтэм суретъёсты, - азьланьтӥз министр. - Но, жаляса верано, таос ласянь нокыӵе ужрадъёс кутымтэ на - ваньмыз бумага вылын гинэ. Та вакытэ чакласькомы: кин кыл кутыны кулэ аптекаосын ӵектӥськись спиртэн суретъёс понна, кызьы радъяно соосты рецептэн сётъянэз.Кудӟытӥсь юонъёсты лушкем вузанэз чакланы секыт та ласянь но: Вуз каронъя но калыклы юрттэт сётонъя министерствоысь специалистъёс, кыӵе ке магазинэ эскеронэн потыкузы, та ужрад сярысь ивортыны кулэ кӧня ке нуналлэсь азьвыл. Валамон, вуз карисьёс шекъёссэс палэнто-вато. Та ласянь но кыӵе ке воштонъёс кутоно, шуиз министр.* * *Россилэн Дуннеысь вуз каронъя огазеяськонэ пыременыз валче шаерамы сюрес усьтӥськоз улӥ ӟечлыкъем но дунтэм сиён-юонлы, капчиен шедьыны быгатоз кунгож сьӧрысь ваем дунтэм продукция. Асьме производительёслы секыт луоз - ӟечлыксы шӧдскымон вылӥын ке но луиз.- Кунгожсьӧр продукция асьме магазинъёсы юромо дунтэматыса вуоз, - пусйиз Пётр Парфельевич. - Но таӵе югдурез - демпингез - чакласа возьыны кулэ кунысьтымы монополиосын нюръяськонъя ёзъёс. ВТО-е пыремен валче соослы сакгес ужано луоз.Сиён-юонъёслы дунъёс сярысь ке верано, Россиысь 83 улос пӧлын Удмуртия 70-тӥ интыын (нырысетӥ инты - тужгес бадӟым дун). Берло дыре вылӥе тэтчизы пызьлы дунъёс - 52 процентлы, озьы ик 14 процентлы будӥз няньлы дун. Кылем арлэн пумаз инфляция Россиын 6,6 процент лыдъяськиз ке, шаерамы та лыдпус 6 процент вылын возиськиз. Пусйыны кулэ: берло аръёсы калыкмы мыло-кыдогес кредит басьтыны ӧдъяз. Таин валче йылӥзы машина руль бергатӥсьёс. 2000-тӥ арын котькуд дасэтӥез мурт машина возе ке вал, туннэ нуналлы - котькуд витетӥез.Елена Никитина Туспуктэмез: udmfoto.ru Теги: ларёк ПётрПономарёв  